ddrg/super_eurlex huggingface dataset:
Euroopa Liidu Teataja L 258 , 16/10/1993 Lk 0029 - 0030

Soomekeelne eriväljaanne: Peatükk 13 Köide 25 Lk 0040

Rootsikeelne eriväljaanne: Peatükk 13 Köide 25 Lk 0040



Komisjoni direktiiv 93/72/EMÜ, 1. september 1993, millega üheksateistkümnendat korda kohandatakse tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud komisjoni direktiiviga 93/21/EMÜ, [2] eriti selle artikleid 28 ja 29, ning arvestades, et: nõukogu direktiivi 67/548/EMÜ I lisa sisaldab ohtlike ainete loetelu koos iga aine liigitamise ja märgistamise korra üksikasjadega ning nõukogu direktiiviga 92/32/EMÜ [3] on muudetud ohtlike ainete liigitamise ja märgistamisega seotud sätteid; seepärast on vaja I lisas muuta teatavate ainete liigitust ja peale selle lisada I lisasse vajaduse korral EMÜ number; Saksamaa on taotlenud ainete numbrite märgistamise muutmist ja teavitanud komisjoni sellest direktiivi 67/548/EMÜ (muudetud direktiiviga 79/831/EMÜ) [4] artikli 23 alusel; nimetatud I lisas sisalduvate ohtlike ainete loetelu läbivaatamine on näidanud, et kõnealust loetelu tuleks kohandada praegusi teadus- ja tehnikaalaseid teadmisi silmas pidades; käesoleva direktiivi sätted on kooskõlas komitee arvamusega, kelle ülesanne on kohandada ohtlike ainete ja valmististe tehniliste kaubandustõkete kõrvaldamist käsitlevad direktiivid tehnika arenguga, ON VASTU VÕTNUD KÄESOLEVA DIREKTIIVI: Artikkel 1 Direktiivi 67/548/EMÜ I lisa asendatakse käesoleva direktiivi I lisaga. Artikkel 2 1. Liikmesriigid kohaldavad käesoleva direktiivi järgimiseks vajalikke õigus- ja haldusnorme hiljemalt alates 1. juulist 1994. 2. Liikmesriigid teatavad sellest viivitamata komisjonile. 3. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 1. september 1993 Komisjoni nimel komisjoni liige Yannis Paleokrassas [1] EÜT 196, 16.8.1967, lk 1. [2] EÜT L 110, 4.5.1993, lk 20. [3] EÜT L 154, 5.6.1992, lk 1. [4] EÜT L 259, 15.10.79, lk 10. -------------------------------------------------- LISA Vt komisjoni direktiiv 2001/59/EÜ, EÜT L 225, 21.8.2001, lk 1; ühinemistingimusi ja asutamislepingute muudatusi käsitlev akt – Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovakkia Vabariigi ühinemine (ELT erinumber, 23.9.2003, lk 97). --------------------------------------------------
Nõukogu direktiiv 93/41/EMÜ,

14. juuni 1993,

millega tunnistatakse kehtetuks direktiiv 87/22/EMÜ kõrgtehnoloogiliste, eelkõige biotehnoloogia abil saadud ravimite turuleviimist käsitlevate siseriiklike meetmete ühtlustamise kohta

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 100a,

võttes arvesse komisjoni ettepanekut, [1]

koostöös Euroopa Parlamendiga, [2]

võttes arvesse majandus- ja sotsiaalkomitee arvamust [3]

ning arvestades, et:

direktiiv 87/22/EMÜ [4] on nüüd asendatud nõukogu 22. juuli 1993. aasta määrusega (EMÜ) nr 2309/93, milles sätestatakse ühenduse kord inimtervishoius ja veterinaarias kasutatavate ravimite lubade andmise ja järelevalve kohta ning millega asutatakse Euroopa Ravimihindamisamet, [5] ja nõukogu 22. märtsi 1988. aasta direktiiviga 88/182/EMÜ, millega muudetakse direktiivi 83/189/EMÜ tehnilistest standarditest ja määrustest teatamise korra kohta [6];

direktiivis 93/39/EMÜ [7] on sätestatud nende müügilubade jätkuv haldamine, mis liikmesriigid on andnud pärast direktiivi 87/22/EMÜ kohaselt esitatud ravimpreparaatide komitee arvamust;

direktiivis 93/40/EMÜ [8] on lisaks sätestatud nende müügilubade jätkuv haldamine, mis liikmesriigid on andnud pärast direktiivi 87/22/EMÜ kohaselt esitatud veterinaarravimite komitee arvamust;

direktiiv 87/22/EMÜ tuleks seetõttu tunnistada kehtetuks;

õiguskindluse huvides tuleks sätestada nende müügiloataotluste jätkuv läbivaatamine, mis esitatakse ravimpreparaatide komiteele või veterinaarravimite komiteele direktiivi 87/22/EMÜ kohaselt enne 1. jaanuari 1995,

ON VASTU VÕTNUD KÄESOLEVA DIREKTIIVI:

Artikkel 1

Direktiiv 87/22/EMÜ tunnistatakse alates 1. jaanuarist 1995 kehtetuks.

Artikkel 2

Müügiloataotlused, mis esitatakse ravimpreparaatide komiteele või veterinaarravimite komiteele direktiivi 87/22/EMÜ artikli 2 kohaselt enne 1. jaanuari 1995 ja mille suhtes asjaomane komitee ei ole 1. jaanuariks 1995 arvamust avaldanud, vaadatakse läbi vastavalt määrusele (EMÜ) nr 2309/93.

Artikkel 3

Liikmesriigid võtavad käesoleva direktiivi järgimiseks kõik vajalikud meetmed hiljemalt 1. jaanuaril 1995. Liikmesriigid teatavad neist viivitamata komisjonile.

Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

Artikkel 4

Käesolev direktiiv on adresseeritud liikmesriikidele.

Luxembourg, 14. juuni 1993

Nõukogu nimel

eesistuja

J. Trøjborg

[1] EÜT C 58, 8.3.1990, lk 1.

[2] EÜT C 183, 15.7.1991, lk 145 jaEÜT C 150, 31.5.1993.

[3] EÜT C 269, 14.10.1991, lk 84.

[4] EÜT L 15, 17.1.1987, lk 38.

[5] EÜT L 214, 24.8.1993, lk 1.

[6] EÜT L 81, 26.3.1988, lk 75.

[7] EÜT L 214, 24.8.1993, lk 22.

[8] EÜT L 214, 24.8.1993, lk 31.

--------------------------------------------------
Euroopa Liidu Teataja L 277 , 10/11/1993 Lk 0032 - 0032

Soomekeelne eriväljaanne: Peatükk 12 Köide 2 Lk 0171

Rootsikeelne eriväljaanne: Peatükk 12 Köide 2 Lk 0171



Komisjoni direktiiv 93/87/EMÜ, 22. oktoober 1993, millega muudetakse direktiivi 90/377/EMÜ vaatluspaikade ja -piirkondade kohta Saksamaa Liitvabariigis EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. juuni 1990. aasta direktiivi 90/377/EMÜ ühenduse protseduurireeglite kohta tööstuslikele lõpptarbijatele määratud gaasi- ja elektrihindade läbipaistvuse parandamiseks, [1] võttes arvesse nõukogu 4. detsembri 1990. aasta direktiivi 90/653/EMÜ, millega sätestatakse muudatused teatavates kaubavedude statistika ning gaasi- ja elektrihindade statistika alastes ühenduse direktiivides nende rakendamiseks Saksamaal, [2], ning arvestades et: Saksamaa on kindlaks määranud paikkonnad endise Saksa Demokraatliku Vabariigi territooriumil, et laiendada gaasi- ja elektrihindade piirkondlikku ja paikkondlikku statistikat; käesoleva direktiiviga ettenähtud meetmete osas on konsulteeritud nõukogu direktiivi 90/377/EMÜ artikli 7 alusel moodustatud nõuandekomiteega, ON VASTU VÕTNUD KÄESOLEVA DIREKTIIVI: Artikkel 1 Direktiivi 90/377/EMÜ lisasid muudetakse, et lisada järgmised gaasi- ja elektrihindade statistika kogumise paikkonnad ja piirkonnad Saksamaa Liitvabariigis: a) I lisa punkt 11 — Saksamaa Liitvabariik: - "Dresden ja Berliin"; b) II lisa punkt 2 — Saksamaa Liitvabariik: - "Erfurt, Leipzig ja Rostock"; c) II lisa punkt 13 — Saksamaa Liitvabariik: - "idaosa"; d) II lisa punkti 13 joonealune märkus 2 asendatakse järgmisega: "Liidumaadest moodustatakse neli vööndit järgmiselt: - põhjaosa/keskosa: Schleswig-Holstein, Hamburg, Bremen, Berliin, Alam-Saksi, Põhja-Hessen, - lääneosa: Nordrhein-Westfalen, Rheinland-Pfalz, Lõuna-Hessen, Saarimaa, - lõunaosa: Baden-Württemberg, Baier, - idaosa: kõik liidumaad, mis ei kuulu muudesse piirkondadesse." Artikkel 2 Käesolev direktiiv on adresseeritud liikmesriikidele. Brüssel, 22. oktoober 1993 Komisjoni nimel asepresident Henning Christophersen [1] EÜT L 185, 17.7.1990, lk 16. [2] EÜT L 353, 17.12.1990, lk 46. --------------------------------------------------
Euroopa Liidu Teataja L 310 , 14/12/1993 Lk 0041 - 0041

Soomekeelne eriväljaanne: Peatükk 13 Köide 25 Lk 0092

Rootsikeelne eriväljaanne: Peatükk 13 Köide 25 Lk 0092



Komisjoni direktiiv 93/111/EÜ, 10. detsember 1993, millega muudetakse direktiivi 93/10/EMÜ toiduainetega kokkupuutumiseks ettenähtud regenereeritud tsellulooskilest materjalide ja esemete kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1988. aasta direktiivi 89/109/EMÜ toiduainetega kokkupuutumiseks ettenähtud materjale ja esemeid käsitlevate liikmesriikide õigusaktide ühtlustamise kohta, [1] eriti selle artiklit 3, ning arvestades, et: komisjoni direktiivi 92/15/EMÜ [2] artikkel 2 keelab 1. juulist 1994 sellise toiduainetega kokkupuutumiseks ettenähtud regenereeritud tsellulooskile turustamise ja kasutamise, mis ei vasta nõukogu direktiivi 83/229/EMÜ [3] nõuetele; komisjoni direktiivi 93/10/EMÜ [4] artikkel 5 keelab 1. jaanuarist 1994 nimetatud toodete turustamise ja kasutamise, mis ei vasta käesoleva direktiivi ega direktiivi 83/229/EMÜ nõuetele; direktiivi 93/10/EMÜ artiklit 5 peaks seetõttu muutma, et kõrvaldada vastuolu direktiivides 92/15/EMÜ ja 93/10/EMÜ määratud tähtaegades; käesoleva direktiiviga ettenähtud meetmed on kooskõlas alalise toidukomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 93/10/EMÜ artikli 5 lõike 1 teine taane asendatakse järgmisega: "– keelavad 1. jaanuarist 1994 sellise toiduainetega kokkupuutumiseks ettenähtud regenereeritud tsellulooskile turustamise ja kasutamise, mis ei vasta käesoleva direktiivi ega direktiivi 83/229/EMÜ nõuetele, v.a kile, mis direktiivi 92/15/EMÜ kohaselt keelatakse 1. juulist 1994." Artikkel 2 Käesolev direktiiv jõustub kolmandal päeval pärast selle avaldamist Euroopa Ühenduste Teatajas. Brüssel, 10. detsember 1993 Komisjoni nimel komisjoni liige Martin Bangemann [1] EÜT L 40, 11.2.1989, lk 38. [2] EÜT L 102, 16.4.1992, lk 44. [3] EÜT L 123, 11.5.1983, lk 31. [4] EÜT L 93, 17.4.1993, lk 27. --------------------------------------------------
Euroopa Liidu Teataja L 054 , 05/03/1993 Lk 0020 - 0020

Soomekeelne eriväljaanne: Peatükk 3 Köide 48 Lk 0154

Rootsikeelne eriväljaanne: Peatükk 3 Köide 48 Lk 0154



Komisjoni direktiiv 93/2/EMÜ, 28. jaanuar 1993, millega muudetakse teraviljaseemne turustamist käsitleva nõukogu direktiivi 66/402/EMÜ II lisa EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [1] viimati muudetud direktiiviga 90/654/EMÜ, [2] eriti selle artiklit 21a, ning arvestades, et: vastavalt praegustele teadus- ja tehnikaalastele teadmistele näib kaera (Avena sativa) teatavatel paljasteralistel sortidel olevat potentsiaalne söödaväärtus; nimetatud sortide seemnete puhul on raske saavutada idanevust, mis oleks võrdne kaerasortide seemnete puhul tavaliselt saavutatava idanevusega; komisjon teatas direktiiviga 88/506/EMÜ, [3] et teadus- ja tehnikaalaste teadmiste arengut silmas pidades on asjakohane vähendada paljasteraliste kaerasortide puhul minimaalse idanevuse määra direktiivi 66/402/EMÜ II lisas kaera puhul sätestatud 85 %-lt puhtast seemnest 75 %-le; kõnealune vähendamine kehtis ainult 31. detsembrini 1992, võimaldamaks nende sortide kohta täpsemate tehniliste andmete kogumist ja hindamist; täpsemad tehnilised andmed on näidanud, et kõnealust vähendamist on asjakohane piiramatult jätkata; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 66/402/EMÜ II lisa lõike 2 punkti B alapunkti d muudetakse järgmiselt: "d) Nende Avena sativa sortide puhul, mis on ametlikult liigitatud paljasteraliste kaerasortide hulka, vähendatakse minimaalset idanevust 75 %ni puhtast seemnest. Sel juhul tehakse ametlikule etiketile märge "minimaalne idanevus 75 %"." Artikkel 2 1. Liikmesriigid jõustavad käesoleva direktiivi sätete järgimiseks vajalikud õigusnormid hiljemalt 31. maiks 1993. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas vastuvõetavate siseriiklike õigusnormide tekstid. Artikkel 3 Käesolev direktiiv on adresseeritud liikmesriikidele. Brüssel, 28. jaanuar 1993 Komisjoni nimel komisjoni liige René Steichen [1] EÜT 125, 11.7.1966, lk 2309/66. [2] EÜT L 353, 17.12.1990, lk 48. [3] EÜT L 274, 6.10.1988, lk 44. --------------------------------------------------
Euroopa Liidu Teataja L 206 , 18/08/1993 Lk 0013 - 0014

Soomekeelne eriväljaanne: Peatükk 3 Köide 51 Lk 0192

Rootsikeelne eriväljaanne: Peatükk 3 Köide 51 Lk 0192



Komisjoni direktiiv 93/56/EMÜ, 29. juuni 1993, millega muudetakse nõukogu direktiivi 82/471/EMÜ teatavate loomasöötades kasutatavate toodete kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 30. juuni 1982. aasta direktiivi 82/471/EMÜ teatavate loomasöötades kasutatavate toodete kohta, [1] viimati muudetud komisjoni direktiiviga 93/26/EMÜ, [2] eriti selle artiklit 6, ning arvestades, et: direktiiviga 82//471/EMÜ nähakse ette kõnealuse direktiivi lisa sisu korrapärane kohandamine, arvestades teaduse ja tehnika edusamme; ammooniumsulfaadi mittevalguliste lämmastikuühendite ning metioniini hüdroksüanaloogi ja selle kaltsiumsoola puhul läbiviidud uuringud on näidanud soodsat mõju mäletsejalistele; seetõttu on luba kasutada kõnealuseid tooteid laiendatud ka sellele kategooriale; käesoleva direktiiviga ettenähtud meetmed on kooskõlastatud alalise söödakomiteega, ON VASTU VÕTNUD KÄESOLEVA DIREKTIIVI: Artikkel 1 Direktiivi 82/471/EMÜ lisa muudetakse vastavalt käesoleva direktiivi lisale. Artikkel 2 Liikmesriigid jõustavad artikli 1 järgimiseks vajalikud õigusnormid hiljemalt 30. juuniks 1994. Liikmesriigid teatavad sellest viivitamata komisjonile. Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 29. juuni 1993 Komisjoni nimel komisjoni liige René Steichen [1] EÜT L 213, 21.7.1982, lk 8. [2] EÜT L 179, 22.7.1993, lk 2. -------------------------------------------------- LISA 1. Rühmas 2 "Mittevalgulised lämmastikuühendid" lisatakse punkti 2.2 "Ammooniumsoolad" alla järgmised tooted: "1 | 2 | 3 | 4 | 5 | 6 | 7 | Tooterühma nimetus | Toote nimetus | Söötme põhikomponendi nimetus või mikroorganismi määratlus | Toitekeskkond (nõuded, kui on) | Toodete koostis | Loomaliigid | Erisätted | | 2.2.3.Ammooniumsulfaadi vesilahus | (NH4)2SO4 | – | Ammooniumsulfaat: vähemalt 35 % | Mäletsejalised mäletsemisea algusest | Toote etiketile või pakendile peab olema märgitud: sõna "Ammooniumsulfaat",nitrogeeni- ja niiskusesisaldus,loomaliigid,noorte mäletsejaliste päevases ratsioonis ei tohi toote määr ületada 0,5 %.Segasööda etiketile või pakendile peab olema märgitud: sõna "Ammooniumsulfaat",söödas sisalduv toote kogus,kogu valgu protsent, mis sisaldub mittevalgulises lämmastikus,märge kasutusjuhendis mittevalgulise lämmastiku lubatud kogumäära kohta, mida ei tohiks ületada iga loomaliigi päevases ratsioonis,noorte mäletsejaliste päevases ratsioonis ei tohi toote määr ületada 0,5 %." | 2. Rühmas 4 "Aminohapete hüdroksüanaloogid" kustutatakse toodete "4.1.1. Metioniini hüdroksüanaloog" ja "4.1.2. Metioniini hüdroksüanaloogi kaltsiumsool" puhul veerust 6 "Loomaliigid" sõnad "välja arvatud mäletsejalised". --------------------------------------------------
Euroopa Liidu Teataja L 159 , 01/07/1993 Lk 0133 - 0133

Soomekeelne eriväljaanne: Peatükk 13 Köide 24 Lk 0079

Rootsikeelne eriväljaanne: Peatükk 13 Köide 24 Lk 0079



Komisjoni direktiiv 93/45/EMÜ, 17. juuni 1993, suhkru- või meelisandita nektarite tootmise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 17. novembri 1975. aasta direktiivi 75/726/EMÜ puuviljamahlu ja teatavaid samalaadseid tooteid käsitlevate liikmesriikide õigusaktide ühtlustamise kohta, [1] viimati muudetud direktiiviga 89/394/EMÜ, [2] eelkõige selle artikli 1 lõike 7 punkti b, milles sätestatakse, et teatavate puuviljade mahlast, mille loomulik suhkrusisaldus on kõrge, võib nektarit valmistada suhkrulisandita, ning arvestades, et: direktiivi 75/726/EMÜ lisa II ja III punktis loetletud puuviljadel ja aprikoosidel võib olla kõrge looduslik suhkrusisaldus ja seega kuuluvad nad kõnealusesse kategooriasse; seetõttu on tingimuste täitmise korral asjakohane lubada suhkru- või meelisandita nektarite tootmist; pidades silmas kavandatava meetme ulatust ja mõju, ei ole käesolevas direktiivis sätestatud ühenduse meetmed ainult vajalikud, vaid seatud eesmärkide saavutamiseks ka möödapääsmatud; liikmesriigid ei suuda üksi neid eesmärke saavutada; pealegi on sellised ühenduse tasandi eesmärgid juba sätestatud direktiivis 75/726/EMÜ; käesolevas direktiivis ettenähtud loetelu on kooskõlas alalise toiduainekomitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 75/726/EMÜ lisa II ja III punktis loetletud puuvilju ja aprikoose võib ükshaaval või omavahel segatuna kasutada suhkru- või meelisandita nektarite tootmiseks, kui see on põhjendatud nende puuviljade kõrge loodusliku suhkrusisaldusega. Artikkel 2 1. Liikmesriigid võtavad käesoleva direktiivi järgimiseks vajalikud õigus- ja haldusnormid vastu hiljemalt 31. detsembril 1993. Liikmesriigid teatavad sellest viivitamata komisjonile. 2. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv on adresseeritud liikmesriikidele. Brüssel, 17. juuni 1993 Komisjoni nimel komisjoni liige Martin Bangemann [1] EÜT L 311, 1.12.1975, lk 40. [2] EÜT L 186, 30.6.1989, lk 14. --------------------------------------------------
Euroopa Liidu Teataja L 205 , 17/08/1993 Lk 0022 - 0023

Soomekeelne eriväljaanne: Peatükk 3 Köide 51 Lk 0184

Rootsikeelne eriväljaanne: Peatükk 3 Köide 51 Lk 0184



Komisjoni direktiiv 93/50/EMÜ, 24. juuni 1993, millega määratletakse teatavad direktiivi 77/93/EMÜ V lisa A osas loetlemata taimed, mille tootjad või tootmispiirkondades asuvad laod ja laomajandid peavad olema kantud ametlikku registrisse EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 21. detsembri 1976. aasta direktiivi 77/93/EMÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] viimati muudetud direktiiviga 93/19/EMÜ, [2] eriti selle artikli 6 lõiget 5 ja artikli 6 lõike 7 viiendat taanet, ning arvestades, et: mõningate nimetatud direktiivi V lisa A osas loetlemata toodete, näiteks kartuli (välja arvatud seemnekartul) või Citrus L., Fortunella Swingle, Poncirus Raf. viljade ja nende hübriidide tootmiseks, mis ei ole direktiivis 77/93/EMÜ loetletud kahjulike organismidega saastunud või nakatunud, ning selleks, et liikmesriigid saaksid sellist toodangut piisavalt kontrollida, on vajalik, et eespool nimetatud toodete tootjad, või kui see osutub mugavamaks, siis nende toodete tootmispiirkondades asuvad ühised laod ja laomajandid oleksid kantud kohalikku, regionaalsesse või riiklikusse registrisse; käesoleva direktiiviga ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Liikmesriigid tagavad, et käesoleva direktiivi lisas loetletud toodete tootjad või nende tootmispiirkondades asuvad ühised laod või loamajandid on kantud kohalikku, regionaalsesse või riiklikkusse registrisse. Artikkel 2 1. Liikmesriigid jõustavad käesoleva direktiivi täitmiseks vajalikud õigusnormid nõukogu direktiivi 91/683/EMÜ [3] artikli 3 lõikes 1 osundatud kuupäeval. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud siseriiklike õigusnormide teksti. Komisjon teatab sellest teistele liikmesriikidele. Artikkel 3 Käesolev direktiiv on adresseeritud liikmesriikidele. Brüssel, 24. juuni 1993 Komisjoni nimel komisjoni liige René Steichen [1] EÜT L 26, 31.1.1977, lk 20. [2] EÜT L 96, 22.4.1993, lk 33. [3] EÜT L 376, 31.12.1991, lk 29. -------------------------------------------------- LISA 1. Solanum tuberosum L. mugulad, välja arvatud seemnekartul. 2. Citrus L., Fortunella Swingle, Poncirus Raf. viljad ja nende hübriidid. --------------------------------------------------
Euroopa Liidu Teataja L 168 , 02/07/1994 Lk 0028 - 0028

Soomekeelne eriväljaanne: Peatükk 15 Köide 13 Lk 0200

Rootsikeelne eriväljaanne: Peatükk 15 Köide 13 Lk 0200



Nõukogu direktiiv 94/31/EÜ, 27. juuni 1994, millega muudetakse direktiivi 91/689/EMÜ ohtlike jäätmete kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 130s lõiget 1, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] toimides asutamislepingu artiklis 189c sätestatud korras ning arvestades, et: nõukogu direktiivi 75/442/EMÜ [3] artiklis 18 sätestatud komitee töö käigus on ilmnenud, et direktiiviga 91/689/EMÜ [4] ettenähtud tähtajaks ei ole võimalik koostada ohtlike jäätmete kohustuslikku nimistut, kuid direktiivi 91/689/EMÜ rakendamine sõltub komisjoni poolt koostatavast nimistust; tuleb tagada direktiivi 91/689/EMÜ rakendamine võimalikult lühikese aja jooksul; siiski tuleb koostada ühenduse ohtlike jäätmete nimistu direktiivi 91/689/EMÜ artikli 1 lõike 4 kohaselt; nõukogu 20. märtsi 1978. aasta direktiivi 78/319/EMÜ mürgiste ja ohtlike jäätmete kohta [5] kehtetuks tunnistamine tuleb seetõttu edasi lükata, ON VASTU VÕTNUD KÄESOLEVA DIREKTIIVI: Artikkel 1 Direktiivi 91/689/EMÜ muudetakse järgmiselt. 1. Artikli 10 lõige 1 asendatakse järgmisega: "Artikkel 10 1. Liikmesriigid jõustavad käesoleva direktiivi järgimiseks vajalikud õigusnormid 27. juuniks 1995. Liikmesriigid teatavad sellest viivitamata komisjonile." 2. Artikkel 11 asendatakse järgmisega: "Artikkel 11 Direktiiv 78/319/EMÜ tunnistatakse kehtetuks alates 27. juunist 1995." Artikkel 2 Käesolev direktiiv on adresseeritud liikmesriikidele. Luxembourg, 27. juuni 1994 Nõukogu nimel eesistuja C. Simitis [1] EÜT C 271, 7.10.1993, lk 16. [2] EÜT C 34, 2.2.1994, lk 7. [3] EÜT L 194, 25.7.1975, lk 39. Direktiivi on viimati muudetud direktiiviga 91/156/EMÜ (EÜT L 78, 26.3.1991, lk 32). [4] EÜT L 377, 31.12.1991, lk 20. [5] EÜT L 84, 31.3.1978, lk 43. Direktiivi on viimati muudetud direktiiviga 91/692/EMÜ (EÜT L 377, 31.12.1991, lk 48). --------------------------------------------------